Diari Oficial de la Generalitat Valenciana


Sumari del DOGV 3103, del 20-10-1997 (1997/10969)

ORDRE d'11 de setembre de 1997, de la Conselleria de Cultura, Educació i Ciència, per la qual es modifica l'autorització del centre britànic a Espanya, El Plantio International School, de Paterna (València).
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3103

Data del DOGV
:   20-10-1997

Secció del DOGV
:   CONVENIS I ACTES - AUTORITZACIONS ADMINISTRATIVES

Número del document
:   1997/10110


Data del document
:   11-09-1997

Organisme emissor
:   Conselleria de Cultura, Educació i Ciència

Tipus de document
:   Ordre

3494 ORDRE d'11 de setembre de 1997, de la Conselleria de Cultura, Educació i Ciència, per la qual es modifica l'autorització del centre britànic a Espanya, El Plantio International School, de Paterna (València). [97/A10833]
  
L'expedient l'ha iniciat la titularitat del centre, el qual sol·licita la transformació en definitiva de l'autorització provisional per a impartir els ensenyaments de Year 7 (12 anys) fins a Year 11 (16 anys).
  
L'Ordre de 8 de setembre de 1995, de la Conselleria de Cultura, Educació i Ciència (DOGV de 18 d'octubre), autoritzà el centre docent britànic El Plantio International School, per a impartir el currículum d'Anglaterra i País de Gal·les amb caràcter definitiu des del curs de Nursery (3-4 anys) fins al Year 6 (11 anys), amb un total de 200 llocs escolars. Així mateix, i fins a la finalització del curs 1995/96, amb caràcter provisional, els cursos Year 7 (12 anys) fins a Year 11 (16 anys), condicionant el caràcter definitiu d'aquests últims ensenyaments i l'establiment dels llocs escolars corresponents al resultat de l'informe posterior de la inspecció britànica.
  
Atés que figuren en l'expedient dos certificats del British Council sobre el resultat de la inspecció britànica on s'estableix el compliment dels requisits per a l'autorització plena fins al Year 9 (14 anys), però mantenint com a temporal la dels cursos Year 10 i Year 11 (15 i 16 anys).
  
Vistos la llei Orgànica 8/1985, de 3 de juliol, (BOE de 4 de juliol), Reguladora del Dret a l'Educació; la Llei Orgànica 1/1990, de 3 d'octubre (BOE de 4 d'octubre), d'Ordenació General del Sistema Educatiu; el Reial Decret 806/1993, de 28 de maig (BOE de 23 de juny), sobre règim de centres estrangers a Espanya i la resta de la legislació general que hi resulte aplicable.
  
Fent ús de les atribucions que em confereix l'article 35 de la Llei de Govern Valencià,
  
ORDENE
  
Primer
  
Modificar l'autorització del centre docent britànic que més avall s'indica transformant-la en definitiva per als cursos Year 7 fins a Year 9 (12 a 14 anys) i establint la seua capacitat en els termes que s'hi especifiquen.
  
Centre: El Plantio Internacional School.
  
Codi: 73846844.
  
Domicili: carrer 233, número 36.
  
Localitat: la Canyada, Paterna.
  
Província: València.
  
Titular: Alberto Rodríguez Pascual i Lucía Ortega.
  
Ensenyaments autoritzats: Currículum Nacional d'Anglaterra i País de Gal·les.
  
Amb caràcter definitiu: des del curs de Nursery (3-4 anys) fins al Year 9 (14 anys), amb una capacitat total de 475 alumnes.
  
Amb caràcter provisional: fins al 31 de desembre de 1998, els cursos Year 10 i Year 11 (15 i 16 anys), amb una capacitat de 50 alumnes. L'autorització definitiva d'aquests cursos resta condicionada al que resulte de l'informe de la inspecció britànica.
  
Alumnat autoritzat: espanyol i estranger.
  
Segon
  
El centre haurà d'impartir el currículum de llengua i cultura espanyols, així com la llengua pròpia de la Comunitat Valenciana, establits per l'administració educativa, d'acord amb el que es disposa en l'article 11 i la disposició transitòria segona del Reial Decret 806/1993.
  
Tercer
  
El reconeixement dels estudis cursats s'ajustarà a allò disposat en la normativa reguladora de l'homologació i validació de títols i estudis estranger d'educació no universitària, d'acord amb allò disposat en l'article 8 del Reial Decret 806/1993.
  
DISPOSICIÓ ADDICIONAL
  
Aquesta modificació de l'autorització comportarà la corresponent inscripció en el Registre de Centres Docents de la Comunitat Valenciana.
  
Contra aquesta ordre, que posa fi a la via administrativa, l'interessat podrà interposar un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la data de la notificació d'aquesta ordre. Abans de la interposició del recurs, caldrà comunicar-ho al conseller de Cultura, Educació i Ciència, tal com ho exigeix l'article 110.3 de la Llei 30/1992.
  
València, 11 de setembre de 1997
  
El conseller de Cultura, Educació i Ciència,
  
FRANCISCO E. CAMPS ORTIZ